
 19.10.2021
 BG
 Официален вестник на Европейския съюз
 L 369/5
 РЕГЛАМЕНТ ЗА ИЗПЪЛНЕНИЕ (ЕС) 2021/1821 НА КОМИСИЯТА
 от 18 октомври 2021 година
 за приемане на искане за статут на нов производител износител във връзка с окончателните антидъмпингови мерки, наложени върху вноса на керамични съдове и прибори за сервиране или за кухня с произход от Китайската народна република, и за изменение на Регламент за изпълнение (ЕС) 2019/1198
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния регламент“),
 като взе предвид Регламент за изпълнение (ЕС) 2019/1198 на Комисията от 12 юли 2019 г. за налагане на окончателно антидъмпингово мито върху вноса на керамични съдове и прибори за сервиране или за кухня с произход от Китайската народна република (2), и по-специално член 2 от него,
 като има предвид, че:
 А. ДЕЙСТВАЩИ МЕРКИ
 (1)
 На 13 май 2013 г. с Регламент за изпълнение (ЕС) No 412/2013 на Съвета (3) („първоначалния регламент“) Съветът наложи окончателно антидъмпингово мито върху вноса на керамични съдове и прибори за сервиране или за кухня („разглеждания продукт“) с произход от Китайската народна република (КНР).
 (2)
 След като се извърши преглед с оглед изтичане на срока на действие на мерките съгласно член 11, параграф 2 от основния регламент, на 12 юли 2019 г. Комисията удължи срока на действие на въведените с първоначалния регламент мерки с още пет години с Регламент за изпълнение (ЕС) 2019/1198 на Комисията.
 (3)
 След като се проведе разследване за заобикаляне на мерките в съответствие с член 13, параграф 3 от основния регламент, на 28 ноември 2019 г. Комисията измени Регламент за изпълнение (ЕС) 2019/1198 с Регламент за изпълнение (ЕС) 2019/2131 на Комисията (4).
 (4)
 При първоначалното разследване беше изготвена извадка за разследване на производителите износители в КНР съгласно член 17 от основния регламент.
 (5)
 Комисията наложи индивидуални ставки на антидъмпинговото мито в размер от 13,1 % до 23,4 % (5) върху вноса на разглеждания продукт за включените в извадката производители износители от КНР. За оказалите съдействие производители износители, които не бяха включени в извадката, беше определена митническа ставка от 17,9 %. Невключените в извадката оказали съдействие производители износители са изброени в приложение I към Регламент за изпълнение (ЕС) 2019/1198, изменен с Регламент (ЕС) 2019/2131. Също така в национален мащаб беше определена митническа ставка в размер на 36,1 % за разглеждания продукт от дружества в КНР, които не са заявили интереса си или не са оказали съдействие при разследването.
 (6)
 Съгласно член 2 от Регламент за изпълнение (ЕС) 2019/1198 Комисията може да изменя приложение I към посочения регламент, за да прилага митническата ставка, приложима за оказалите съдействие дружества, които не са включени в извадката, а именно среднопретеглената митническа ставка от 17,9 %, за всеки нов производител износител в КНР, който представи достатъчно доказателства на Комисията, че:
 а)
 не е изнасял разглеждания продукт за Съюза по време на разследвания период, на който се основават мерките,